CELEX: 22019D1401
Language: el
Date: 2019-07-10 00:00:00
Title: Απόφαση της Μεικτής Επιτροπής του ΕΟΧ αριθ. 188/2019, της 10ης Ιουλίου 2019, για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧ [2019/1401]

12.9.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 235/7
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 188/2019
         της 10ης Ιουλίου 2019
         για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧ [2019/1401]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     O κατ' εξουσιοδότηση κανονισμός (ΕΕ) 2019/979 της Επιτροπής, της 14ης Μαρτίου 2019, για τη συμπλήρωση του κανονισμού (EE) 2017/1129 του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα σχετικά με τις βασικές χρηματοοικονομικές πληροφορίες στο περιληπτικό σημείωμα ενημερωτικού δελτίου, τη δημοσίευση και την ταξινόμηση των ενημερωτικών δελτίων, τις διαφημίσεις για κινητές αξίες, τα συμπληρώματα του ενημερωτικού δελτίου και την πύλη κοινοποίησης, και για την κατάργηση του κατ' εξουσιοδότηση κανονισμού (ΕΕ) αριθ. 382/2014 της Επιτροπής και του κατ' εξουσιοδότηση κανονισμού (ΕΕ) 2016/301 της Επιτροπής (1) πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     Ο κατ' εξουσιοδότηση κανονισμός (ΕΕ) 2019/980 της Επιτροπής, της 14ης Μαρτίου 2019, για τη συμπλήρωση του κανονισμού (EE) 2017/1129 του Ευρωπαϊκού Κοινοβουλίου και του Συμβουλίου όσον αφορά τη μορφή, το περιεχόμενο, τον έλεγχο και την έγκριση του ενημερωτικού δελτίου που πρέπει να δημοσιεύεται κατά τη δημόσια προσφορά κινητών αξιών ή κατά την εισαγωγή κινητών αξιών προς διαπραγμάτευση σε ρυθμιζόμενη αγορά και την κατάργηση του κανονισμού (ΕΚ) αριθ. 809/2004 της Επιτροπής (2) πρέπει να ενσωματωθεί στη συμφωνία για τον ΕΟΧ.
                  
               
                     (3)
                  
                  
                     Ο κατ' εξουσιοδότηση κανονισμός (ΕΕ) 2019/979 καταργεί τους κατ' εξουσιοδότηση κανονισμούς (ΕΕ) αριθ. 382/2014 (3) και (ΕΕ) αριθ. 2016/301 της Επιτροπής (4), οι οποίοι έχουν ενσωματωθεί στη συμφωνία για τον ΕΟΧ και πρέπει συνεπώς να διαγραφούν από τη συμφωνία για τον ΕΟΧ με ισχύ από την 21η Ιουλίου 2019.
                  
               
                     (4)
                  
                  
                     Ο κατ' εξουσιοδότηση κανονισμός (ΕΕ) 2019/980 καταργεί τον κανονισμό (ΕΚ) αριθ. 809/2004 της Επιτροπής (5), ο οποίος έχει ενσωματωθεί στη συμφωνία για τον ΕΟΧ και πρέπει συνεπώς να διαγραφεί από τη συμφωνία για τον ΕΟΧ με ισχύ από την 21η Ιουλίου 2019.
                  
               
                     (5)
                  
                  
                     Επομένως, το παράρτημα IX της συμφωνίας για τον ΕΟΧ θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            
               1.   Μετά το σημείο 29βδ [κανονισμός (ΕΕ) αριθ. 2017/1129 του Ευρωπαϊκού Κοινοβουλίου και του Συμβουλίου] του παραρτήματος IX της συμφωνίας για τον ΕΟΧ παρεμβάλλονται τα ακόλουθα σημεία:
               
                           «29βδα.
                        
                        
                           
                              32019 R 0979: Κατ' εξουσιοδότηση κανονισμός (ΕΕ) 2019/979 της Επιτροπής, της 14ης Μαρτίου 2019, για τη συμπλήρωση του κανονισμού (EE) 2017/1129 του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα σχετικά με τις βασικές χρηματοοικονομικές πληροφορίες στο περιληπτικό σημείωμα ενημερωτικού δελτίου, τη δημοσίευση και την ταξινόμηση των ενημερωτικών δελτίων, τις διαφημίσεις για κινητές αξίες, τα συμπληρώματα του ενημερωτικού δελτίου και την πύλη κοινοποίησης, και για την κατάργηση του κατ' εξουσιοδότηση κανονισμού (ΕΕ) αριθ. 382/2014 της Επιτροπής και του κατ' εξουσιοδότηση κανονισμού (ΕΕ) 2016/301 της Επιτροπής (ΕΕ L 166 της 21.6.2019, σ. 1).
                        
                     
                           29βδβ.
                        
                        
                           
                              32019 R 0980: Κατ' εξουσιοδότηση κανονισμός (ΕΕ) 2019/980 της Επιτροπής, της 14ης Μαρτίου 2019, για τη συμπλήρωση του κανονισμού (EE) 2017/1129 του Ευρωπαϊκού Κοινοβουλίου και του Συμβουλίου όσον αφορά τη μορφή, το περιεχόμενο, τον έλεγχο και την έγκριση του ενημερωτικού δελτίου που πρέπει να δημοσιεύεται κατά τη δημόσια προσφορά κινητών αξιών ή κατά την εισαγωγή κινητών αξιών προς διαπραγμάτευση σε ρυθμιζόμενη αγορά και την κατάργηση του κανονισμού (ΕΚ) αριθ. 809/2004 της Επιτροπής (ΕΕ L 166 της 21.6.2019, σ. 26).»
                        
                     
            
               2.   Τα κείμενα των σημείων 29βα [κανονισμός (ΕΚ) αριθ. 809/2004 της Επιτροπής], 29ββ [κατ' εξουσιοδότηση κανονισμός (ΕΕ) 382/2014 της Επιτροπής] και 29βγ [κατ' εξουσιοδότηση κανονισμός (ΕΕ) 2016/301 της Επιτροπής] του παραρτήματος IX της συμφωνίας για τον ΕΟΧ διαγράφονται με ισχύ από την 21η Ιουλίου 2019.
            
         
         
            Άρθρο 2
            Τα κείμενα των κατ' εξουσιοδότηση κανονισμών (ΕΕ) 2019/979 και (ΕΕ) 2019/980 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         
         
            Άρθρο 3
            Η παρούσα απόφαση αρχίζει να ισχύει στις 11 Ιουλίου 2019, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
         
         
            Άρθρο 4
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 10 Ιουλίου 2019.
            
               
                  Για τη Μεικτή Επιτροπή του ΕΟΧ
               
               
                  Ο Πρόεδρος
               
               Gunnar PÁLSSON
            
         
         
            (1)  ΕΕ L 166 της 21.6.2019, σ. 1.
         
            (2)  ΕΕ L 166 της 21.6.2019, σ. 26.
         
            (3)  ΕΕ L 111 της 15.4.2014, σ. 36.
         
            (4)  ΕΕ L 58 της 4.3.2016, σ. 13.
         
            (5)  ΕΕ L 149 της 30.4.2004, σ. 1.
         
            (*1)  Δεν έχουν αναφερθεί συνταγματικές απαιτήσεις.